**HATÁSVIZSGÁLATI LAP**

**Tiszakécske Város Képviselő-testületének**

**az önkormányzati lakások és helyiségek bérletéről és elidegenítéséről szóló**

**4/2006. (III.31.) KR. számú rendelet**

**módosításáról szóló önkormányzati rendelet-tervezethez**

**1. Társadalmi hatások**

A módosító rendelet – a lakbér mértékének emelése folytán – az önkormányzat tulajdonában lévő csak egyes lakások esetében és csak a jövőben pályázókra van kihatással, akik azonban már a pályázati kiírás alapján mérlegelni tudják, hogy a kiírásban szereplő lakbér összegét tudják-e vállalni.

Jelen rendelet módosítás a fennálló bérleti jogviszonyok díjait nem érinti.

**2. Gazdasági, költségvetési hatások**

A rendelet módosítása következtében az Önkormányzatnak a lakbérekből származó bevétele fog növekedni.

**3. Környezeti hatások**

A rendeletben foglaltak végrehajtásának környezetre gyakorolt hatása nincs.

**4. Egészségi követelmények**

A rendeletben foglaltak végrehajtásának egészségi következményei nincsenek.

**5. Adminisztratív terheket befolyásoló hatások**

A rendeletben foglaltak végrehajtása az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A jogszabály megalkotása nem kötelező.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

**RÉSZLETES INDOKOLÁS**

**Tiszakécske Város Képviselő-testületének**

**az önkormányzati lakások és helyiségek bérletéről és elidegenítéséről szóló**

**4/2006. (III.31.) KR. számú rendelet**

**módosításáról szóló önkormányzati rendelet-tervezethez**

**1. §-hoz**

A rendelet 1.§-ában pontosításra kerültek a Pénzügyi, Vagyonhasznosító és Településfejlesztési Bizottság, valamint a polgármester hatásköre.

Kiegészítésre került a lakások bérbeadási jogcímei, a pályázati eljárás egyes részletszabályai, valamint a pályázat tartalmi követelményei. A fentieken túl módosultak a bérbeadó és a bérlő egyes jogai is.

A rendelet-módosítás következtében a Gazdasági Minisztérium által meghirdetett pályázat során elnyert, központi költségvetési előirányzat felhasználásával létesülő, költségelven megállapított lakbérű önkormányzati bérlakások, valamint ezen bérlakások elkülönítetten kezelt lakbéréből részben, vagy egészben létesült lakások havi lakbérének mértéke a 2020. november 1-jét követően megkötött lakásbérleti szerződések esetén 700,-Ft/m²+ÁFA összegre módosult, mely összeg minden tárgyév január elsejére visszamenőleg megemelésre kerül a tárgyévet megelőző év hivatalos inflációjának mértékével.

**2. §-hoz**

A rendelet 2.§-a szövegcserés módosításokat tartalmaz, amely során javításra kerültek a rendeletben lévő elírások, illetve jogszabály-módosítás következtében módosuló szövegrészek. Ezen túl módosításra kerültek egyes eljárási szabályok.

**3.§-hoz**

A rendelet 3.§-a rendelkezik a rendelet hatályba lépéséről, és tartalmazza a hatályon kívül helyező rendelkezéseket.